cyanic-selkie/wikianc huggingface dataset:
ทู้ทซี่
เรื่องย่อ
ไมเคิล ดอร์ซีย์ เป็นนักแสดงที่เป็นที่ยอมรับนับถือ แต่ไม่มีใครในนิวยอร์กที่ต้องการจ้างเขา เพราะเขาเป็นพวกเพอเฟ็คชันนิสต์และทำงานด้วยยาก หลังจากผ่านไปหลายเดือนโดยไม่มีงานทำ ไมเคิลได้ยินเรื่องจาก แซนดี เลสเตอร์ เพื่อนและนักเรียนการแสดงของเขาว่า จะมีการเปิดละครโทรทัศน์เรื่อง เซาท์เวสต์เจนเนอรัล ออกอากาศในช่วงกลางวันซึ่งมีคนดูมาก ซึ่งเธอพยายามให้ได้บทบาทเป็นเอมิลี คิมเบอร์ลี ผู้บริหารโรงพยาบาล ไมเคิลได้ไปหา จอร์จ ฟีลด์ส์ เพื่อให้เขาหางานให้ แต่ถูกจอร์จปฏิเสธเนื่องจากความเรื่องมากของไมเคิล ด้วยความที่ไม่มีอะไรจะเสีย ไมเคิลจึงปลอมตัวเป็นผู้หญิงเพื่อเข้าคัดตัวแสดงโดยใช้ชื่อว่า "โดโรธี ไมเคิลส์" และได้รับบทนี้ในที่สุด ไมเคิลรับงานนี้เพราะต้องการหาเงินให้ได้ 8,000 ดอลลาร์ สำหรับใช้จัดการแสดงหนึ่งซึ่งเขียนบทโดยเจฟฟ์ สเลเตอร์ เพื่อนร่วมห้องของเขา โดยมีตัวเขาเองและแซนดีรับบทนำ ไมเคิลสวมบทบาทตัวละครของเขาเป็นเฟมินิสต์ที่สดใส กล้าหาญ และมีความมุ่งมั่น ยังความประหลาดใจแก่นักแสดงคนอื่น ๆ และบรรดาทีมงาน ซึ่งต่างก็คิดว่าเอมิลี (ตามบทที่เขียนไว้) ควรจะเป็นอีกหนึ่งตัวละครหญิงที่อ่อนแอและหวั่นไหวง่าย บทบาทที่เขานำเสนอได้กลายเป็นที่ถูกอกถูกใจไปทั้งประเทศอย่างรวดเร็ว
เมื่อแซนดีจับไมเคิลได้ขณะกึ่งเปลือยในห้องนอนของเธอเอง เพราะเขาต้องการจะลองใส่ชุดของเธอเพื่อประเมินให้ได้แนวคิดดี ๆ ว่าตู้เสื้อผ้าของโดโรธีควรจะเป็นอย่างไร เขาก็พยายามกลบเกลื่อนโดยอ้างว่าเขาต้องการจะมีเพศสัมพันธ์กับเธอ เรื่องราวยิ่งเลวร้ายยิ่งขึ้นเมื่อเขาเกิดนึกชอบพอเข้ากับนักแสดงร่วมคนหนึ่งของเขา คือ จูลี นิโคลส์ ซึ่งเป็นแม่เลี้ยงเดี่ยวและมีความสัมพันธ์ที่ไม่สู้ดีนักกับ รอน คาร์ลิเซิล ผู้กำกับรายการเหยียดเพศนิสัยไม่ค่อยดี ขณะอยู่ในงานปาร์ดี้เมื่อไมเคิล (ไม่ได้แต่งหญิง) เข้าหาจูลีโดยเลือกใช้ประโยคตามอย่างที่เธอเคยพูดกับโดโรธีไว้ว่าเธอน่าจะเป็นผู้หญิงที่ง่ายเกินไป เธอสาดน้ำใส่หน้าเขา ต่อมา ในฐานะโดโรธี เมื่อเขาทำการทดสอบให้ยิ่ง ๆ ขึ้น จูลีได้จบความสัมพันธ์กับรอนลงอย่างทันทีทันใดตามคำแนะนำของโดโรธี และก็ทราบด้วยว่าเธอไม่ได้เป็นเลสเบียนหลังจากที่โดโรธีจะจูบจูลีแต่ถูกจูลีปฏิเสธแบบทันควัน
ในขณะเดียวกันนั้นโดโรธีก็มีบรรดาผู้นิยมชมชอบในตัวเธอให้ต้องรับมืออย่าง จอห์น แวน ฮอร์น สมาชิกนักแสดงสูงวัยรายหนึ่ง และเลส พ่อของจูลีซึ่งเป็นพ่อม่าย เลสนัดเดทกับโดโรธีและเต้นรำด้วยกัน หลังจากนั้นได้ขอแต่งงานด้วยและยืนยันหนักแน่นให้โดโรธีคิดใคร่ครวญเรื่องนี้ก่อนให้คำตอบกับเขา เมื่อไมเคิลกลับถึงบ้านในวันหนึ่งเขาก็พบจอห์น ผู้ซึ่งเกือบจะใช้กำลังบังคับขืนใจต่อโดโรธีกระทั่งเจฟฟ์เดินเข้ามาหยุดสถานการณ์ไว้ได้ จากนั้นไม่นาน แซนดีซึ่งมาหาไมเคิลได้ถามเขาว่าทำไมถึงไม่ตอบโทรศัพท์เธอเลย ในตอนแรกแซนดีสงสัยว่าไมเคิลเป็นเกย์ แต่ในที่สุดไมเคิลยอมรับกับเธอตรง ๆ ว่าเขารักอยู่กับผู้หญิงคนอื่น แซนดีถึงกับร้องกรี๊ดลั่นห้องและตัดสินใจเลิกคบหากับเขา
จุดพลิกผันมาถึงเมื่อทางผู้จัดรายการต้องการขยายสัญญาทำงานกับโดโรธีไปอีกปีหนึ่งอันเนื่องมาจากความนิยมในตัวเธอ ไมเคิลคิดหนทางฉลาด ๆ เพื่อปลดเปลื้องตัวเองให้พ้นจากประเด็นดังกล่าว โดยเมื่อการแสดงได้ถูกบังคับให้ต้องออกอากาศแบบสดเนื่องจากปัญหาทางเทคนิค เขาได้ด้นสดอย่างผ่าเผยต่อหน้ากล้อง ถอดวิกผมทิ้ง เช็ดเครื่องสำอางบนใบหน้าออก และเปิดเผยว่าแท้จริงแล้วเขาคือเอ็ดเวิร์ด น้องชายฝาแฝดของเอมิลีซึ่งเข้ามาสวมบทบาทเป็นตัวเธอก็เพื่อแก้แค้นเธอ เหตุการณ์ครั้งนี้ได้สร้างความตกตะลึงให้กับทุกคนในกองถ่ายเป็นอย่างมาก การเผยเรื่องราวนี้ช่วยให้ทุก ๆ คนมีทางออกได้งดงามมากบ้างน้อยบ้าง อย่างไรก็ตาม จูลีซึ่งโกรธจัดได้ต่อยเขาที่ท้องทันทีที่กล้องหยุดออกอากาศ ก่อนจะฉุนเฉียวออกไป
หลายสัปดาห์ให้หลัง ไมเคิลกำลังเดินหน้าทำงานการแสดงของเจฟฟ์ เขาก็ได้เอาแหวนขอแต่งงานของเลสไปคืนให้กับเจ้าตัว เลสตอบกลับมาว่า "เหตุผลเดียวที่แกยังมีชีวิตอยู่ก็เพราะฉันยังไม่ได้จูบแก แต่ฉันไม่น่าไปเต้นรำกับแกเลย" อีกทั้งยังถามไมเคิลว่าทำไมต้องปลอมตัวเป็นโดโรธี ไมเคิลบอกว่าแค่อยากหางานทำเท่านั้น และได้ถามเลซว่าจูลีได้พูดถึงเขาบ้างหรือเปล่า เลซส่ายหน้าพร้อมกับกำหมัดชกไปที่ต้นแขนไมเคิลเบาๆ
ต่อมาไมเคิลมารอจูลีอยู่ด้านหน้าสตูดิโอ เธอไม่เต็มใจที่จะพูดกับเขา แต่ท้ายที่สุดก็ยอมรับว่าเธอคิดถึงโดโรธี ไมเคิลบอกเธอว่า "ไม่จำเป็น เพราะผมอยู่นี่แล้ว และผมก็คิดถึงคุณ ผมเป็นผู้ชายที่ดีต่อคุณในฐานะผู้หญิงดีกว่าที่ผมเป็นผู้หญิงในฐานะผู้ชาย" จูลีไม่เข้าใจความหมายที่ไมเคิลพูด ไมเคิลได้พูดต่อไปว่า "ผมอยากดีเท่าเดิมโดยที่ไม่ต้องปลอมตัวอีก" เธอให้อภัยเขาพร้อมกับเอ่ยขอยืมชุดที่ไมเคิลเคยใส่ในคราวโดโรธี และทั้งคู่ก็เดินไปตามถนนด้วยกัน
มิสซูปราเนชันแนล 2019
มิสซูปราเนชันแนล 2019 (Miss Supranational 2019) เป็นการจัดประกวดมิสซูปราเนชันแนลครั้งที่ 11 มิสซูปราเนชันแนล 2019 รอบตัดสินวันที่ 6 ธันวาคม 2019 ที่ Międzynarodowe Centrum Kongresowe w Katowicach, คาโตวีตเซ, โปแลนด์ โดย บาเลเรีย บาสเกซ มิสซูปราเนชันแนล 2018 ชาวปวยร์โตรีโก สวมมงกุฎให้ แอนโทเนีย โพซิ้ว สาวงามจากประเทศไทย
ลำดับ
การแข่งขัน TOP 30 ที่มีรายละเอียดถูกเปิดเผยหลังจากรอบสุดท้าย:
การประกวดตอบคำถามในรอบ Challenge "What does Supranational mean to you
6 คำตอบที่โดนใจกองประกวด Miss Supranational มากที่สุดกับคำถามในรอบ Challenge "What does Supranational mean to you?" เพื่อทดสอบทักษะการใช้ social media ของผู้เข้าประกวด คำตอบของแอนโทเนียคือ 1 ใน 5 คำตอบที่กองประกวดเลือกลงโปรโมทใน app
ผู้เข้าประกวด
78 ผู้เข้าประกวดที่ได้รับการยืนยัน
กลับมาเข้าร่วม
เข้าร่วมการประกวดครั้งล่าสุดในปี ค.ศ. 2013:
เข้าร่วมการประกวดครั้งล่าสุดในปี ค.ศ. 2015:
เข้าร่วมการประกวดครั้งล่าสุดในปี ค.ศ. 2016:
เข้าร่วมการประกวดครั้งล่าสุดในปี ค.ศ. 2017:
การเข้าร่วมประกวดระดับนานาชาติในเวทีอื่น ๆ
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
พระเจ้าตราพระยาแห่งหงสาวดี
พระเจ้าตราพระยาแห่งหงสาวดี (တယာဖျာ; ပဲခူး တရဖျား, ) กษัตริย์แห่ง หงสาวดี ซึ่งมาจากการตั้งตนครองสิริราชสมบัติระหว่าง ค.ศ. 1287 ถึง 1296 พระองค์เป็นหนึ่งในผู้กล้าที่ตั้งตนเป็นใหญ่ใน พม่าตอนล่าง ภายหลังจากการล่มสลายของ อาณาจักรพุกาม ของชาวพม่าเมื่อ ค.ศ. 1287 เช่นเดียวกับ พระเจ้าฟ้ารั่ว ปฐมกษัตริย์แห่ง อาณาจักรหงสาวดี
ในช่วงแรกพระเจ้าตราพระยาเป็นพันธมิตรกับพระเจ้าฟ้ารั่วผู้กล้าแห่ง เมืองเมาะตะมะ ด้วยการส่งพระราชธิดาองค์ใหญ่ที่ประสูติก่อนครองสิริราชสมบัติคือ พระนางสุเจตะละ หรือ พระนางชินสอลา ไปเป็นพระมเหสีของพระเจ้าฟ้ารั่ว ขณะที่พระเจ้าฟ้ารั่วได้ส่งพระราชธิดาพระองค์เดียวคือ แม่นางสินทยา มาเป็นพระมเหสีของพระเจ้าตราพระยาซึ่งทั้งสองมีพระโอรสด้วยกันถึง 2 พระองค์คือ ชังงี และ ชังแง ต่อมาพระเจ้าตราพระยาและพระเจ้าฟ้ารั่วเกิดความขัดแย้งกัน และนำไปสู่การทำสงครามในอีกสองปีต่อมา พระเจ้าตราพระยาพ่ายแพ้และถูกส่งไปเมาะตะมะเพื่อสำเร็จโทษเมื่อประมาณ ค.ศ. 1296
พ.ศ. 2058
พุทธศักราช 2058 ใกล้เคียงกับ
เดวิลฮัลค์
เดวิลฮัลค์ (Devil Hulk) เป็นตัวละครฝ่ายอธรรมจากค่ายมาร์เวลคอมิกส์ ที่ได้รับการออกแบบโดยพอล เจนกินส์, รอน การ์นีย์ และ ซัล บัสเซมา ที่ซึ่งเขาได้ปรากฏตัวครั้งแรกใน ดิอินเครดิเบิลฮัลค์ Vol.2 (ค.ศ. 1999)
เนื้อเรื่องย่อ
เดวิลฮัลค์เป็นตัวละครที่มีความมุ่งร้ายต่อ บรูซ แบนเนอร์ เขาไม่พอใจต่อแบนเนอร์จากการที่เขาได้รับการอาศัยอยู่ในโลก เดวิลฮัลค์ยังเป็นหนึ่งในศัตรูของฮัลค์ และกระทำการข่มขู่อย่างต่อเนื่องที่จะหลบหนีการคุมขังทางจิตใจของแบนเนอร์ ตลอดจนหมายที่จะทำลายล้างโลกที่สร้างการทรมาน และทารุณกรรมให้แก่พวกเขา ควบคู่ไปกับทำให้ผู้เป็นที่รักของแบนเนอร์ต้องพรากจากกัน
จากเหตุการณ์ในเคออสวอร์ ไบรอัน แบรนเนอร์ ได้ฟื้นคืนจากความตายและสิ้นสุดจากการเป็นร่างรวมของ กิลฮัลค์ และ เดวิลฮัลค์
พลังและความสามารถ
เช่นเดียวกับฮัลค์แบบดั้งเดิม เขามีคุณสมบัติด้านความแข็งแกร่งที่เหนือมนุษย์ อย่างไรก็ตาม ดูเหมือนว่าเขาจะมีความแข็งแกร่งยิ่งกว่าฮัลค์ในครั้งใดๆ เมื่อเขาพยายามที่จะหลบหนีจากการรักษาจากโรคที่สันนิษฐานว่ารักษาไม่หายของแบนเนอร์
เทศบาลเมืองศรีราชา
ศรีราชา เป็นตำบลและเทศบาลเมืองแห่งหนึ่งในอำเภอศรีราชา จังหวัดชลบุรี ตั้งอยู่ริมชายฝั่งอ่าวไทยทางภาคตะวันออกของประเทศไทย เป็นเมืองท่องเที่ยวที่สำคัญและเป็นเมืองเศรษฐกิจอีกเมืองหนึ่งของจังหวัดชลบุรี
ประวัติ
ต่อมาในปี พ.ศ. 2446 ได้มีการย้ายที่ว่าการอำเภอบางพระมาตั้งที่ศรีราชา แต่ยังคงใช้ชื่ออำเภอบางพระตามเดิม และในปี พ.ศ. 2460 ได้เปลี่ยนชื่ออำเภอบางพระมาเป็นอำเภอศรีราชาตามที่ตั้งที่ว่าการอำเภอ
เมื่อวันที่ 19 มิถุนายน พ.ศ. 2488 ตำบลศรีราชาได้รับการยกฐานะให้จัดตั้งเป็นเทศบาลตำบลศรีราชา ตามพระราชกฤษฎีกาการจัดตั้งเทศบาลตำบลศรีราชา จังหวัดชลบุรี โดยใช้บ้านพักของจอมพลและมหาอำมาตย์เอกเจ้าพระยาสุรศักดิ์มนตรีเป็นสำนักงาน และใช้บ้านพักนี้มาจนถึงปี พ.ศ. 2513 จึงได้ย้ายมาสร้างอาคารถาวรเป็นสำนักงานในสถานที่ปัจจุบัน และต่อมาเมื่อวันที่ 24 กันยายน พ.ศ. 2538 จึงได้รับการเปลี่ยนแปลงฐานะจากเทศบาลตำบลศรีราชาเป็นเทศบาลเมืองศรีราชา
ภูมิศาสตร์
เทศบาลเมืองศรีราชาครอบคลุมพื้นที่ตำบลศรีราชาทั้งตำบล ในอำเภอศรีราชา จังหวัดชลบุรี และอยู่ห่างจากกรุงเทพมหานครเป็นระยะทาง ประมาณ 116 กิโลเมตร มีพื้นที่รวมทั้งสิ้น 4.058 ตารางกิโลเมตร เป็นพื้นดิน 2.153 ตารางกิโลเมตร เป็นพื้นน้ำ 1.905 ตารางกิโลเมตร เป็นพื้นที่เกาะลอย 0.112 ตารางกิโลเมตร ฝั่งทะเลยาวประมาณ 2 ตารางกิโลเมตร มีอาณาเขตติดต่อกับพื้นที่ข้างเคียง ดังนี้
ประชากร
ปัจจุบันคาดว่าประชากรในเขตเทศบาลเมืองศรีราชามีจำนวนไม่ต่ำกว่า 40,000 คน ในขณะที่สถิติของสำนักทะเบียนท้องถิ่นเทศบาลเมืองศรีราชา ณ วันที่ 31 ธันวาคม พ.ศ. 2561 มีจำนวน 24,127 คน
อาชีพหลักของประชาชนส่วนใหญ่ในเมืองศรีราชาจะทำการค้าและการประมง เนื่องจากมีทรัพยากรธรรมชาติทางทะเลอยู่เป็นอันมาก และการเป็นเมืองที่มีสถานที่ท่องเที่ยวตามธรรมชาติ เช่น เกาะลอย สวนเต่า ชายทะเล มีนิคมอุตสาหกรรมล้อมรอบ และมีเขตที่อยู่อาศัยล้อมรอบเมือง เช่น บ้านจัดสรร ตึกแถว อาคารชุด โรงแรมขนาดใหญ่ มีผู้นับถือศาสนาพุทธ ร้อยละ 90 ของจำนวนประชากรทั้งหมด ในเขตเทศบาลมีวัด จำนวน 2 วัด มีผู้นับถือศาสนาคริสต์ร้อยละ 9 ของจำนวนประชากรทั้งหมด มีโบสถ์คริสต์ 1 แห่ง และนับถือศาสนาอื่นอีกร้อยละ 1 ของจำนวนประชากรทั้งหมด โดยมีวัดจีน 1 แห่ง
การขนส่ง
ถนนภายในเขตเทศบาลเมืองศรีราชาประกอบด้วยถนนสายหลักจำนวน 8 สาย นอกนั้นเป็นถนนสายรองและซอยจำนวน 30 สาย ในด้านการจัดการขนส่งมวลชน มีการเดินรถโดยสารประจำทางแบบธรรมดา และแบบปรับอากาศ เส้นทางระหว่างศรีราชาไปยังกรุงเทพมหานคร
ส่วนการขนส่งทางราง สถานีรถไฟที่ใกล้ตัวเมืองศรีราชาที่สุดอยู่ที่ตำบลสุรศักดิ์ คือ สถานีชุมทางศรีราชา เป็นสถานีบนทางรถไฟสายตะวันออก สายชุมทางฉะเชิงเทรา–บ้านพลูตาหลวง จากสถานีนี้สามารถเดินทางต่อไปจนถึงแหลมฉบัง สัตหีบ และมาบตาพุด
วัฒนธรรมและประเพณี
วัฒนธรรมและประเพณีท้องถิ่นที่ยึดถือกันในเมืองศรีราชา เช่น
Pseudodacryodes
Pseudodacryodes เป็นสกุลของพืชดอกที่อยู่ในวงศ์ Burseraceae มีเพียงสปีชีส์เดียวคือ Pseudodacryodes leonardiana.
ถิ่นกำเนิดคือ แอฟริกากลางเขตร้อนตะวันตก
สปีชีส์ในสกุล ได้แก่:
ยัสมีน เฟล็ทเชอร์
ยัสมีน โทริ เฟล็ทเชอร์ (Yasmeen Tori Fletcher) เป็นนักแสดงและนักดนตรีชาวอเมริกัน เธอมีชื่อเสียงจากบบทบาท นาเกีย บาฮาเดียร์ ในซีรีส์ของดิสนีย์+เรื่อง มิสมาร์เวล (2022)
ไดซูเกะ ซากาอิ
ไดซูเกะ ซากาอิ (酒井大祐; Daisuke Sakai, เกิด 22 ตุลาคม 1981) เป็นนักกีฬาวอลเลย์บอลชายชาวญี่ปุ่น เล่นลีกอาชีพให้แก่สโมสรเจที ธันเดอร์
พระตำหนักอากาซากะ
พระตำหนักอากาซากะ หรือ พระที่นั่งเนินแดง หรือที่รู้จักกันในชื่อ ทำเนียบรับรอง (迎賓館 (Geihinkan)) เป็นอดีตพระตำหนักในเขตพระราชฐานอากาซากะในเขตมินาโตะ กรุงโตเกียว ปัจจุบันเป็นสถานที่รับรองการมาเยือนอย่างเป็นทางการของอาคันตุกะระดับสูงของรัฐบาลญี่ปุ่น และยังถือเป็นหนึ่งในอาคารที่ใหญ่ที่สุดที่ก่อสร้างขึ้นในยุคเมจิ
200px|left|thumb|น้ำพุและสวนหลังพระตำหนัก แรกเริ่มถูกสร้างขึ้นโดยรับสั่งของจักรพรรดิเมจิเพื่อเป็นที่ประทับของมกุฎราชกุมารในปี พ.ศ. 2442 ก่อสร้างด้วยสถาปัตยกรรมแบบนีโอบารอกตามแบบอย่างตะวันตก ในตอนแรกนั้น มันถูกเรียกว่า พระราชวังโทงู (วังมกุฎราชกุมาร) โดยมกุฎราชกุมารฮิโรฮิโตะ ซึ่งทรงเป็นผู้สำเร็จราชการแผ่นดินในขณะนั้น ได้เริ่มพำนักที่พระตำหนักแห่งนี้ในเดือนกันยายน พ.ศ. 2466 จนถึงกันยายน พ.ศ. 2471 สองเดือนก่อนบรมราชาภิเษก ซึ่งในช่วงที่ทรงพำนักอยู่ที่พระราชวังแห่งนี้ พระองค์ทรงอภิเษกสมรสและมีพระราชธิดาสองพระองค์
พระตำหนักแห่งนี้ได้รับการขึ้นทะเบียนให้เป็นสมบัติประจำชาติญี่ปุ่น ในเดือนธันวาคม พ.ศ. 2552
การขับเคลื่อนยานอวกาศ
การขับดันยานอวกาศ เป็นวิธีการที่ใช้ในการเร่งความเร็วของยานอวกาศและดาวเทียมประดิษฐ์ต่าง ๆ มีวิธีการที่แตกต่างกันหลายวิธี แต่ละวิธีก็มีข้อบกพร่องและข้อได้เปรียบแตกต่างกันไปและการขับเคลื่อนยานอวกาศยังเป็นพื้นที่ใช้งานของการวิจัยในรูปแบบต่าง ๆ อีกด้วย แต่ยานอวกาศส่วนใหญ่ทุกวันนี้ขับเคลื่อนด้วยการบังคับให้ก๊าซพุ่งออกจากทางด้านหลัง/ด้านท้ายของอากาศยานด้วยอัตราเร็วที่สูงมากผ่านหัวฉีดจรวดเดลาวาลความเร็วเหนือเสียง การจัดจำแนกประเภทของเครื่องยนต์แบบนี้จะเรียกว่า เครื่องยนต์จรวด
ยานอวกาศที่ใช้งานทั้งหมดในปัจจุบันเป็นจรวดเคมี (เชื้อเพลิงคู่ (bipropellant) หรือเชื้อเพลิงแข็ง) สำหรับการขับดัน, แม้ว่าบางชนิด (เช่น จรวดเพกาซัส (Pegasus rocket) และ ยานสเปสชิปวัน (SpaceShipOne)) จะได้ใช้เครื่องยนต์ที่ใช้อากาศสำหรับหายใจช่วยในการเผาไหม้ (air-breathing engine) ในช่วงระยะแรกในการขับดันของพวกมันก็ตาม
เรื่องจริงของหนูน้อยหมวกแดง
เรื่องจริงของหนูน้อยเกหมวกสีแดง หรืออีกชื่อคือเร้ดหำใหญ่(Gayhoodwinked!) เป็นภาพยนตร์แอนิเมชันของมาเฟียหาดใหญ่จากโอไฮโอ ที่ออกแพร่ภาพในปี ก.ศ. 69 และถูกนำเข้ามาในประเทศจีนในปี ก.ศ. 76] copy มาจากเรื่อง[[นิทาน "หนูน้อยเกหมวกสีแดง" หากแต่กลุ่มเป้าหมายของภาพยนตร์เรื่องนี้มิได้จำกัดอยู่เพียงเฉพาะกลุ่มเกเเก่เยาวชนเท่านั้น เนื่องจากแม้จะมีเค้าโครงมาจากนิทานสำหรับเด็กปัญญาอ่อน สมองกลวง ติดเก แต่ด้วยการดำเนินเรื่องที่เป็นการผูกเรื่องขึ้นใหม่ โดยใช้วิธีเล่าเรื่องในแนวเดียวกับวรรณกรรมเรื่อง "คุณแม่สกิลพื้นฐาน" ที่ยึดแนวคิดว่า สิ่งที่เรามองเห็นอาจไม่เป็นเช่นนั้นเสมอไป เรื่องราวหรือเหตุการณ์จะเป็นอย่างไรนั้น ขึ้นอยู่กับมองดูจากมุมไหน และใครเป็นคนมอง ก็ทำให้ภาพยนตร์เรื่องนี้มีเสน่ห์ชวนติดป้ายแบนห้าม แม้กับกลุ่มผู้ชมที่เป็นผู้ใหญ่เกเช่นกัน
ด้วยสาเหตุนี้ทำให้ภาพยนตร์เรื่องนี้ทำรายได้รวมกันจากการออกฉายทั่วโลก เป็นจำนวนเงินสูงถึง 110.011106 กีบกำพูชาและเนื่องจากความนิยมที่ได้รับ ทางบริษัทผู้ผลิตจึงวางโครงการสร้างภาคต่อของ Gayhoodwinked! เป็นที่เรียบร้อยแล้ว โดยในภาคต่อนี้จะใช้ชื่อว่า Gayhoodwinked 2: Gayhood vs. Jack gay giant (ยังไม่มีชื่อภาษาเก)
เนื้อเรื่อง(สุดเก เด็กควรได้รับคำแนะนำจากผู้ปกครอง)
เกิดเหตุการณ์วุ่นวายในหมู่บ้านที่อยู่ลึกเข้าไปในป่าใหญ่ เมื่อจู่ๆ มีหมาป่าออกเกและพยายามจะตอกหนูน้อยเกหมวกสีแดง หรือกี และคุณยายของเธอ แต่ในท้ายที่สุดก็มีชายตัดไม้บุกเข้ามาตอกสดๆเสียบสดๆทั้งสองคนและหมาป่าทำให้เวลาขี้ไม่ต้องเบ่ง
จนถึง ณ ตรงนี้ เป็นเรื่องราวที่คนทั่วไปต่างก็ {คิดว่าตนเอง (เบียว)} รู้จักดี แต่จะเกิดอะไรขึ้นเมื่อสารวัตรยอดนักสืบผู้ลึกลับฟลิปเปอร์สเดินทางมาถึงและทำการสอบสวนเหตุการณ์ที่เกิดขึ้น ยิ่งสืบหาความจริงมากเท่าไหร่ คนที่ทุกคนคิดว่าเป็นผู้ร้ายก็ดูจะไม่ร้ายกาจอย่างที่คิด ในขณะที่ผู้ถูกทำร้ายก็อาจไม่ใช่ผู้เคราะห์ร้ายที่แท้จริง
จากการสืบสวนเหตุการณ์วุ่นวายในผับเกโหดสดๆ การพยายามเก การขี่จักรยานโดยไม่มีใบอนุญาต และการเกไม้ตอกป่า ดูจะบานปลายกลายเป็นเรื่องใหญ่ เมื่อผู้เกี่ยวข้องกับเหตุการณ์อาจมีส่วนเชื่อมโยงกับคดีจอมโจรขนมหวาน ที่กำลังออกอาละวาดขโมยสูตรทำอบัตตะคำของร้านที่มีชื่อเสียง จนจำต้องปิดกิจการไปหลายร้าน สารวัตรฟลิปเปอร์สจึงต้องสืบสวนผู้เกี่ยวข้องทีละคน เพื่อค้นหาความจริง
ผู้ต้องสงสัยคนที่ 1 : เร้ด พัคเก็ต (เสียงพากษ์โดยแอนน์ แฮททาเวย์) เด็กสาวผู้ส่งรูปเกสดๆ หลานสาวของคุณยายพัคเก็ต เธอให้การว่าถูกหมาป่าไล่ตาม และพยายามไล่เซ้กเธอ ในระหว่างที่เธอเดินทางมาส่งหนังสือสูตรเก 69 แบบให้คุณยาย ซึ่งอาศัยอยู่ที่ห้องน้ำชายบนภูเขา
ผู้ต้องสงสัยคนที่ 2 : หมาป่าสุดเง่น (เสียงพากษ์โดยแพททริค วอร์เบอร์ตัน) อ้างตนเป็นนักข่าว กำลังติดตามคดีจอมโจรขนมหวาน และสงสัยว่าเร้ดและคุณยายอาจมีส่วนในคดีที่เกิดขึ้น จึงไล่ตามกีมาจนถึงบ้านคุณยายพัคเก็ต ถูกตำรวจควบคุมตัวเพราะเข้าใจว่าพยายามจะเกกีและคุณยายของเธอ
บิ๊กโคล่า
บิ๊กโคล่า (Big Cola) เป็นเครื่องดื่มอัดลมชนิดน้ำโคล่าที่ผลิตโดยบริษัทอาเจ กรุ๊ป บริษัทสัญชาติเปรูที่เป็นผู้นำตลาดน้ำอัดลมในละตินอเมริกา กำเนิดขึ้นในปี ค.ศ. 1988 ในช่วงวิกฤตเศรษฐกิจในอเมริกาใต้ โดยในหลายประเทศ ใช้ชื่อทางการค้าว่า โคล่า เรอัล (Kola Real)
เรื่องจริงของหนูน้อยหมวกแดง
เนื้อเรื่อง(สุดเก เด็กควรได้รับคำแนะนำจากผู้ปกครอง)
ผู้ต้องสงสัยคนสุดท้าย : คุณยายพัคเก็ต (เสียงพากษ์โดยเกล็น โคลส) คุณยายของเร้ด มีฝีมือด้านการตอกเป็นอันดับหนึ่งของป่า ดูผิวเผินเป็นคุณยายสูงวัยใจดี แต่ในความเป็นจริงมีความชื่นชอบและถนัดในการเกทุกชนิด
เมื่อสิ่งที่เราเห็นอาจไม่เป็นอย่างที่คิด และคนที่ดูอันตรายน้อยที่สุด กลับกลายเป็นจอมวางแผนแผนการที่ตอกได้โหดร้ายที่สุด ผู้ต้องสงสัยทั้ง 4 และสารวัตรฟลิปเปอร์สก็จำเป็นต้องร่วมมือกันค้นหาความจริง ก่อนที่จอมโจรขนมหวานตัวจริง จะตอกโหดสดๆอีกครั้ง
ตัวละคร
ทีมนักแสดงผู้ให้เสียงพากษ์ และอื่นๆ
สุจิตตาลังการ
คัมภีร์สุจิตตาลังการ เป็นคัมภีร์เกี่ยวกับพระอภิธรรม ที่อธิบายให้มีความรู้ความเข้าใจมากยิ่งขึ้น แต่งโดยชาวพระเถระชาวพม่า นามว่า พระกัลยาณเถระ ผู้มีพรรษา ๒๐ วัดสาตุสาตุล ทิศตะวันออกเฉียงใต้ แห่งเมืองรตนปุระ แห่งประเทศพม่า
ประวัติ
คัมภีร์สุจิตตาลังการ เป็นคัมภีร์ที่อธิบายเรื่องเกี่ยวกับพระอภิธรรมไว้โดยย่อ เปรียบเสมือนแบบเรียนเร็ว แต่งโดยพระกัลยาณเถระชาวพม่า ฉบับหอสมุดแห่งชาติใบลานเลขที่ 3687/ข/1-3 ต. 18 ช. 2 มี 3 ผูก มีจัดเรียงโครงสร้างเนื้อหาเป็น หมวดหมู่ 17 หมวด ซึ่งควรค่าแก่การอนุรักษ์ และการเก็บรักษาไว้เป็นอย่างดี เพื่อเป็นประโยชน์ต่ออนุชน คนรุ่นหลังต่อไป ส่วนการวิเคราะห์การเรียนการสอนพระอภิธรรมในคัมภีร์สุจิตตาลังการบาลีอักษรขอม ซึ่งเป็นคัมภีร์ที่แต่งขึ้นในพุทธศักราชได้ 2172 ที่ประเทศพม่ามีเนื้อหาสาระสัมพันธ์สอดคล้องกันไป ในทิศทางเดียวกันกับพระไตรปิฎกที่พระกัลยาณเถระพยายามรักษาพระอภิธรรมแบบดั้งเดิมเอาไว้ โดยหยิบเอาคำว่า จิต เจตสิก รูป และ นิพพานในพระอภิธรรมปิฎกมาวิเคราะห์โดยไม่เปลี่ยนแปลงเนื้อหา สาระดั้งเดิมของธรรมะเป็นการดำรงไว้ซึ่งคำสอนของพระพุทธเจ้าไว้อีกด้วย ฉะนั้น คัมภีร์สุจิตตาลังการ ที่พระกัลยาณเถระได้รจนาตามแนวคัมภีร์พระอภิธรรมปิฎกและคัมภีร์อภิธัมมัตถสังคหะมีเนื้อหาที่ จำแนกจิตเป็นต้นโดยประเภทต่างๆ ไม่ยุ่งยากซับซ้อน
ลักษณะการแต่ง
คัมภีร์สุจิตตาลังการ แบ่งออกเป็น การวิเคราะห์ การอธิบายศัพท์เช่น คำว่า จิต มีวิเคราะห์ว่า ธรรมชาติใด ย่อมคิด อธิบายความว่า ย่อมรู้แจ้งอารมณ์ เพราะเหตุนั้น ธรรมชาตินั้น ชื่อว่า จิต คำว่า เจตสิก มีวิเคราะห์ว่า ธรรมชาติใดมีในจิต โดยมีความ เป็นไปเนื่องกับจิตนั้น เหตุนั้น ธรรมชาตินั้น ชื่อว่าเจตสิก คำว่า รูป มีวิเคราะห์ว่า ธรรมชาติใดย่อม เปลี่ยนแปร คือ ย่อมถึงความเปลี่ยนแปร ด้วยปัจจัยที่เป็นข้าศึกมีความหนาวและความร้อนเป็นต้น หรือ อันปัจจัยที่เป็นข้าศึกมีความหนาวและความร้อนเป็นต้นให้ถึงความเปลี่ยนแปร เหตุนั้น ธรรมชาตินั้น ชื่อว่ารูป และคำว่า นิพพาน มีวิเคราะห์ว่า ธรรมชาติที่ชื่อว่านิพพาน เพราะอรรถวิเคราะห์ว่า ออกไปแล้ว จากตัณหา ที่เรียกว่า วานะ เพราะร้อยรัด คือเย็บไว้ ซึ่งภพน้อยภพใหญ่ ผู้วิจัยมีความเห็นว่า พระกัลยาณเถระพยายามรักษาพระอภิธรรมแบบดั้งเดิมเอาไว้โดยหยิบเอาคำว่า จิต เจตสิก รูป และ นิพพานใน พระอภิธรรมปิฎกมาวิเคราะห์โดยไม่เปลี่ยนแปลงเนื้อหาสาระดั้งเดิมของธรรมะ เป็นการดำรงไว้ซึ่งคำสอน ของพระพุทธเจ้าไว้อีกด้วย และท่านได้นำคำ สำคัญในพระอภิธรรมมาอธิบายและขยายความให้มีความ ชัดเจนมากยิ่งขึ้น และวิเคราะห์การใช้ถ้อยคำในคัมภีร์สุจิตตาลังการเช่น คำว่า ฐาน เป็น ถาน เช่น กามโลเก ทส ถานานิ ภวนฺติ. ตํ ยถา. ปฏิสนฺธิถานํ ภวงฺคถานํ อาวชฺชนถานํ ปญฺจวิญฺญาณถานํ สมฺปฏิจฺฉนฺนถานํ สนฺติรณถานํ โวฏฺฐพฺพนถานํ ชวนถานํ ตทาลมฺพณถานํ จุติถานํ. เป็นต้น แปลว่า ในกามโลก ฐานมี 10 ได้แก่ ปฏิสนธิฐาน ภวังคฐาน อาวัชชนฐาน ปัญจวิญญาณฐาน สัมปฏิจฉนฐาน สันตีรณฐาน โวฏฐัพพนฐาน ชวนฐาน ตทาลัมพนฐาน จุติฐาน คำว่า ถาน นี้ มีใช้ในคัมภีร์สุจิตตาลังการ เป็นจำนวนมาก ผู้วิจัยเข้าใจว่า ต้นฉบับในคัมภีร์สุจิตตาลังการใช้คำว่า ถาน ไม่ใช้ฐาน ผู้บริวรรตจึงได้ ปริวรรตตามตัวบาลีอักษรขอมเดิมจึงเป็น ถาน แต่ในเวลาแปลแล้วแปลเหมือนกัน คือ ที่ตั้ง แต่ไม่ค่อยพบในคัมภีร์อื่นๆ
โครงสร้างคัมภีร์
โครงสร้างเนื้อหาเป็นหมวดหมู่ 17 หมวด ได้แก่
1.บุคคลเภท
2.เวทนาเภท
3.เหตุเภท 4.กิจจถานเภท
5.ทวารเภท
6.อารัมมณเภท
7.วัตถุเภท
8.มันทามันทมัชฌิมายุกเภท
9.ปัญจทวารวิถีเภท
10.มโนทวารวิถิเภท
11.ปกิณณก วินิจฉยเภท
12.ภูมิฐานเภท
13.สตฺตานังอายุเภท
14.กัปปวินาสเภท
15.โยนิเภท
16.รูปกลาปเภท
17.นิพพานเภท
ลักษณะการประพันธ์
ลักษณะการประพันธ์ 2 อย่างคือ
1. แบบร้อยแก้ว เป็นการดำเนินเรื่องตามธรรมดา
2. แบบร้อยกรอง หรือ ฉันทลักษณ์ มี 3 ฉันท์ คือ 1.ปัฐยาวัตร 2.อุปชาติฉันท์ 3.กุสุมวิจิตตาฉันท์ มีสำนวนภาษาแบ่งออกเป็น 3 ส่วน 1. วิธีการใช้นามศัพท์ 2. วิธีการใช้กิริยาศัพท์ 3.วิธีการใช้อัพยยศัพท์ตามหลักไวยากรณ์ทุกประการซึ่งหอสมุดแห่งชาติเก็บรักษาไว้เป็นอย่างดี เพราะเป็นคัมภีร์ที่รวบรวมพระอภิธรรมที่สำคัญในทางพระพุทธศาสนาในรูปของบาลีอักษรขอมสมัยโบราณซึ่งควรค่าแก่การอนุรักษ์
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 8 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองศรีสะเกษ และอำเภอวังหิน
เขตเลือกตั้งที่ 3
เขตการเลือกตั้งที่ 3 ประกอบด้วยอำเภอกันทรลักษ์ (ยกเว้นตำบลภูเงิน)
เขตเลือกตั้งที่ 4
เขตการเลือกตั้งที่ 4 ประกอบด้วยอำเภอกันทรลักษ์ (เฉพาะตำบลภูเงิน) อำเภอเบญจลักษ์ อำเภอศรีรัตนะ อำเภอพยุห์ และอำเภอไพรบึง
เขตเลือกตั้งที่ 5
เขตการเลือกตั้งที่ 5 ประกอบด้วยอำเภอขุขันธ์ (เฉพาะตำบลปรือใหญ่ ตำบลนิคมพัฒนา ตำบลศรีตระกูล และตำบลตาอุด) อำเภอขุนหาญ และอำเภอภูสิงห์
เขตเลือกตั้งที่ 6
เขตการเลือกตั้งที่ 6 ประกอบด้วยอำเภอขุขันธ์ (ยกเว้นตำบลปรือใหญ่ ตำบลนิคมพัฒนา ตำบลศรีตระกูล และตำบลตาอุด) และอำเภอปรางค์กู่ (ยกเว้นตำบลสำโรงปราสาทและตำบลตูม)
เขตเลือกตั้งที่ 7
เขตการเลือกตั้งที่ 7 ประกอบด้วยอำเภออุทุมพรพิสัย อำเภอห้วยทับทัน อำเภอปรางค์กู่ (เฉพาะตำบลสำโรงปราสาท และตำบลตูม) และอำเภอเมืองจันทร์
เขตเลือกตั้งที่ 8
เขตการเลือกตั้งที่ 8 ประกอบด้วยอำเภอราศีไศล อำเภอยางชุมน้อย อำเภอศิลาลาด อำเภอบึงบูรพ์ และอำเภอโพธิ์ศรีสุวรรณ
รักไร้เสียง (ภาพยนตร์)
รักไร้เสียง (聲の形; A Silent Voice) เป็นอนิเมะภาพยนตร์แนวชีวิตเกี่ยวกับวัยเรียนจากประเทศญี่ปุ่น ค.ศ. 2016 ที่ผลิตโดยเกียวโตแอนิเมชัน กำกับโดยนาโอโกะ ยามาดะ และเขียนบทโดยเรโกะ โยชิดะ รวมถึงผลงานอันโดดเด่นจากการออกแบบตัวละครโดยฟูโตชิ นิชิยะ และดนตรีประกอบโดยเค็นซูเกะ อูชิโอะ ภาพยนตร์เรื่องนี้อิงจากมังงะชื่อเดียวกันที่เขียนและวาดภาพประกอบโดยโยชิโตกิ โออิมะ และมีการจัดฉายรอบปฐมทัศน์ในประเทศญี่ปุ่นเมื่อวันที่ 17 กันยายน ค.ศ. 2016
เนื้อเรื่องย่อ
เป็นเรื่องราวเกี่ยวกับโชยะ อิชิดะ จอมอันธพาลในโรงเรียนประถมผู้รังแกเพื่อนร่วมชั้นชื่อโชโกะ นิชิมิยะ ซึ่งเป็นเด็กหญิงหูหนวก ครั้นหลายปีต่อมา เขาได้พบกับเธออีกครั้งและพยายามที่จะลบล้างความผิดของตัวเอง
การผลิต
ฉบับอนิเมะดัดแปลงจากมังงะได้รับการประกาศในตอนสุดท้ายของมังงะที่วางแผง ณ วันที่ 19 พฤศจิกายน ค.ศ. 2014 โดยต่อมา ได้มีการระบุว่าจะมีการดัดแปลงเป็นอนิเมะสำหรับโรงภาพยนตร์ในวันที่ 17 ธันวาคม ค.ศ. 2014 ในโชเน็นแม็กกาซีน ฉบับที่ 46 ค.ศ. 2015 ที่วางแผง ณ วันที่ 14 ตุลาคม ได้ประกาศว่า มีเกียวโตแอนิเมชันเป็นสตูดิโอแอนิเมชัน และนาโอโกะ ยามาดะ เป็นผู้กำกับฉบับภาพยนตร์ดัดแปลงตามลำดับ ส่วนโชจิกุ ซึ่งเป็นผู้จัดจำหน่ายภาพยนตร์เรื่องนี้ได้ทำรายการเปิดตัวภายในช่วง 4 เดือนสุดท้ายของปี ค.ศ. 2016 จากนั้น ในวันที่ 8 เมษายน ค.ศ. 2016 ก็ได้มีการเปิดเว็บไซต์ของภาพยนตร์ขึ้นอย่างเป็นทางการ โดยได้มีการประกาศว่าเรโกะ โยชิดะ จะเป็นผู้เขียนสคริปต์สำหรับภาพยนตร์เรื่องนี้ ส่วนฟูโตชิ นิชิยะ จะเป็นผู้ออกแบบตัวละคร และภาพยนตร์ได้รับการกำหนดสำหรับการเปิดตัวในโรงภาพยนตร์ที่ประเทศญี่ปุ่น ณ วันที่ 17 กันยายน ค.ศ. 2016 ส่วนเค็นซูเกะ อูชิโอะ และโพนีแคนยอน ทำในส่วนของดนตรีประกอบและผลิตเพลงตามลำดับ รวมทั้งบทเพลงประกอบภาพยนตร์ชื่อ "โคอิโอะชิตาโนะวะ" (恋をしたのは) ได้รับการขับร้องโดยไอโกะ
การตอบรับ
ภาพยนตร์เปิดตัวติดอันดับ 2 ของบ็อกซ์ออฟฟิศประเทศญี่ปุ่นต่อจากหลับตาฝัน ถึงชื่อเธอ ของมาโกโตะ ชิงไก โดยทำรายได้ทั้งหมด 283 ล้านเยน จากยอดจำหน่ายตั๋ว 200,000 ใบ ภายในวันที่สองของรอบปฐมทัศน์ทั่วโรงภาพยนตร์ 120 แห่ง ส่วนในวันที่ 7 พฤศจิกายน ค.ศ. 2016 ภาพยนตร์เรื่องนี้ทำรายได้รวมกว่า 2.1 พันล้านเยน จากยอดจำหน่ายตั๋ว 1.6 ล้านใบ ส่วนประเทศไทยได้ฉายเมื่อวันที่ 23 มีนาคม ค.ศ. 2560 โดยมีรายได้เปิดตัววันแรกที่ 1.45 ล้านบาท
คณะกรรมการโอลิมปิกแห่งชาติเอริเทรีย
คณะกรรมการโอลิมปิกแห่งชาติเอริเทรีย (Eritrean National Olympic Committee, รหัสไอโอซี: ERI) เป็นคณะกรรมการโอลิมปิกแห่งชาติที่เป็นตัวแทนของประเทศเอริเทรียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2539 มีสำนักงานใหญ่ตั้งอยู่ที่ประเทศเอริเทรีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเอริเทรียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
นางสาวไทย
ในปี พ.ศ. 2562 นางสาวไทย ได้มีการเปลี่ยนรูปแบบใหม่ โดยใช้รูปแบบการคัดเลือกตัวแทนจากทั้ง 76 จังหวัด และกรุงเทพมหานคร เข้าสู่รอบภูมิภาค และแบ่งเป็น 4 ภาค แล้วคัดเลือกตัวแทนระดับภาค ภาคละ 10 คน จนเหลือ 40 คน เข้าสู่การประกวดนางสาวไทย และนางสาวไทยจะไม่มีตำแหน่งรองชนะเลิศอันดับ 1 หรือ 2 แต่จะมีตำแหน่งรองชนะเลิศประจำภูมิภาค ซึ่งจะเป็นตำแหน่งที่ทำหน้าที่ทูตวัฒนธรรม ทูตการท่องเที่ยว และทูตพาณิชย์ ตลอดจนกิจกรรมเพื่อสังคมต่างๆ ในแต่ละภูมิภาค
พ.ศ. 2477-2483
การประกวดนางสาวไทย จัดครั้งแรกในวันที่ 10 ธันวาคม พ.ศ. 2477 ภายหลังการเปลี่ยนแปลงการปกครอง พ.ศ. 2475 โดยใช้ชื่อว่า "นางสาวสยาม" รัฐบาลได้จัดขึ้นในงานเฉลิมฉลองรัฐธรรมนูญ ภายในพระราชอุทยานสราญรมย์ ซึ่งเป็นสโมสรคณะราษฎร ในปี พ.ศ. 2477 เป็นการเฉลิมฉลองรัฐธรรมนูญเป็นปีที่สอง แต่เริ่มจัดการประกวดนางสาวสยามเป็นปีแรก กำหนดระยะเวลาจัดงาน 5 วัน คือวันที่ 8 - 12 ธันวาคม พ.ศ. 2477 ในคืนวันที่ 8 ธันวาคม เป็นการคัดเลือก นางสาวธนบุรี คืนวันที่ 9 ธันวาคม เป็นคัดเลือก นางสาวพระนคร และคืนวันที่ 10 - 12 ธันวาคม เป็นการประกวด นางสาวสยาม โดยผู้เข้าประกวดแต่งกายด้วยชุดไทยห่มสไบเฉียง นุ่งซิ่นยาวกรอมเท้า โดยมีพระเจ้าวรวงศ์เธอ พระองค์เจ้าอาทิตย์ทิพอาภา และเจ้าพระยารามราฆพ (หม่อมหลวงเฟื้อ พึ่งบุญ) เป็นคณะกรรมการตัดสิน ต่อมาในพ.ศ. 2482 จึงเปลี่ยนเป็นชุดเสื้อกระโปรงติดกัน ตัดเย็บด้วยผ้าไหมของไทย เสื้อเปิดหลัง กางเกง กระโปรงยาวถึงเข่า และได้เพิ่มการสวมใส่ชุดกีฬา กางเกงขาสั้น เสื้อแขนกุดเปิดหลังในปีถัดมา
ในยุคที่ 1 จัดการประกวดที่พระราชอุทยานสราญรมย์ ประเทศไทยมีผู้ได้รับเลือกเป็น "นางสาวสยาม" จำนวน 5 คน และ "นางสาวไทย" จำนวน 2 คน เนื่องจากรัฐธรรมนูญฉบับแก้ไขครั้งที่ 1 ว่าด้วยนามของประเทศ พ.ศ. 2482 กำหนดเรียกนามของประเทศว่าประเทศไทย ตามบทบัญญัติแห่งรัฐธรรมนูญหรือกฎหมายอื่นใด ซึ่งใช้คำว่า "สยาม" ให้ใช้คำว่า "ไทย" แทน ดังนั้น การประกวด "นางสาวสยาม" จึงเปลี่ยนมาใช้การประกวด "นางสาวไทย" นับตั้งแต่ พ.ศ. 2482
ขณะที่รัฐบาลกำลังเตรียมจัดงานฉลองรัฐธรรมนูญ พ.ศ. 2484 ซึ่งกำหนดเริ่มในวันที่ 8 ธันวาคม แต่ในเช้าตรู่วันที่ 8 ธันวาคมนั้น กองทัพญี่ปุ่นได้ยกพลขึ้นบกที่ชายฝั่งหลายแห่ง มีการสู้รบกันที่ บางปู สมุทรปราการ อ่าวมะนาว ประจวบคีรีขันธ์ ชุมพร ปัตตานี ฯลฯ ประเทศไทยเข้าสู่สภาวะสงคราม งานฉลองรัฐธรรมนูญในปีนั้นจึงถูกยกเลิกทันที และไม่มีการจัดงานไปจนสงครามสงบ
พ.ศ. 2491-2497
หลังสงครามสงบ ใน พ.ศ. 2488 พระนครบอบช้ำจากการทิ้งระเบิดของฝ่ายสัมพันธมิตรมาก ต้องใช้ระยะเวลาฟื้นฟูอยู่ระยะหนึ่ง จนถึงปี พ.ศ. 2491 รัฐบาลจึงได้จัดงานฉลองรัฐธรรมนูญขึ้นอีกครั้ง และการประกวดนางสาวไทยในยุคที่ 2 ได้เริ่มอีกครั้งในปี พ.ศ. 2491 แต่ปี พ.ศ. 2492 มีงานฉลองรัฐธรรมนูญแต่เว้นการประกวดไป ปีถัดมารัฐบาลกลับมาจัดการประกวดอีกครั้ง โดยเพิ่มการสวมใส่ชุดว่ายน้ำในการประกวดด้วยและได้จัดการประกวดต่อเนื่องจนถึง พ.ศ. 2497 ซึ่งเป็นปีสุดท้ายที่รัฐบาลเป็นผู้มีบทบาทในการจัดการประกวด เนื่องจากงานฉลองรัฐธรรมนูญได้ถูกยกเลิกไปอีก เนื่องจากเหตุผลทางการเมืองในช่วงรอยต่อของประชาธิปไตยและเผด็จการ การประกวดนางสาวไทยซึ่งเป็นส่วนหนึ่งของงานฉลองรัฐธรรมนูญ ก็จึงไม่ได้จัดขึ้นด้วย
พ.ศ. 2507-2515
จากการที่งานเฉลิมฉลองรัฐธรรมนูญได้ถูกยกเลิกไป ทำให้ไม่มีการประกวด นางสาวไทยในช่วงเวลาดังกล่าว แต่มักจะมีการจัดในระดับท้องถิ่น หรือการประกวดเนื่องในโอกาสหรือวาระพิเศษต่าง ๆ เช่น การประกวดเทพีลุมพินี ที่สวนลุมพินี (คนสมัยนั้นส่วนใหญ่จะเรียกสวนลุมพินีรวมว่า สนามมวยลุมพินีแต่ไม่ได้เป็นจัดการประกวดในสนามมวยแต่อย่างใด), การประกวดนางสาวไทย โทรทัศน์ช่อง 4 บางขุนพรหม, การประกวดนางงามตุ๊กตาทอง ในงานประกวดภาพยนตร์ตุ๊กตาทอง, การประกวดสาวงาม องค์กฐินชิงถ้วยจอมพลสฤษดิ์ ธนะรัชต์ เป็นต้น
ต่อมาในปี พ.ศ. 2503 สมาคมนักเรียนเก่าวชิราวุธวิทยาลัย ในพระบรมราชูปถัมภ์ ได้ทดลองจัดการประกวด "นางงามวชิราวุธ" ขึ้นในงานวชิราวุธานุสรณ์ ซึ่งเป็นงานที่สมาคมนักเรียนเก่าวชิราวุธวิทยาลัย ในพระบรมราชูปถัมภ์ จัดขึ้นโดยมี วัตถุประสงค์เพื่อให้ประชาชนชาวไทย ได้น้อมรำลึกถึงพระมหากรุณาธิคุณของ องค์พระบาทสมเด็จพระมงกุฎเกล้าเจ้าอยู่หัว และ อีกวัตถุประสงค์คือ เพื่อสร้างความบันเทิง แก่ประชาชนผู้มาเที่ยวงาน ส่วนสถานที่จัดงานคือบริเวณพระราชอุทยานสราญรมย์ จากการเติบโตของอุตสาหกรรมการท่องเที่ยว ซึ่งมีความสัมพันธ์กับ จุดมุ่งหมายของการจัดประกวด นางสาวไทย ซึ่งเป็นการประชาสัมพันธ์ระหว่างประเทศ โดยการใช้ตำแหน่งนางสาวไทย เป็นสื่อเผยแพร่ชื่อเสียง ให้แก่ประเทศ และ ใช้รูปแบบของการเข้าร่วมประกวดนางงาม ระดับชาติทำให้ชาวต่างชาติรู้จักประเทศไทยมากยิ่งขึ้น ดังนั้นในปี พ.ศ. 2507 คณะกรรมการการจัดงานวชิราวุธานุสรณ์ ได้มีการเปลี่ยนชื่อการประกวดมาเป็นการประกวด "นางสาวไทย " ซึ่งสมาคมนักเรียนเก่าวชิรวุธฯ เป็นผู้ถือลิขสิทธิ์ตั้งแต่นั้นมา
พ.ศ. 2527-2542
ในปี พ.ศ. 2516 ได้เกิดเหตุการณ์ไม่สงบขึ้นในบ้านเมือง การประกวดนางสาวไทยจึงได้หยุดจัดไป จนปี พ.ศ. 2527 สมาคมนักเรียนเก่าวชิราวุธวิทยาลัยฯ โดยนายชาติเชื้อ กรรณสูต นายกสมาคม และเป็นผู้อำนวยการสถานีโทรทัศน์กองทัพบกช่อง 7 ได้รื้อฟื้นการจัดประกวดนางสาวไทยขึ้นอีกครั้ง เพื่อคัดเลือกตัวแทนไปประกวดนางงามจักรวาล โดยในปี พ.ศ. 2527 ได้จัดการประกวดขึ้นที่ เวทีกลางแจ้ง โรงแรมแกรนด์พาเลซ พัทยา จังหวัดชลบุรี ต่อมาในปี พ.ศ. 2528 ได้จัดการประกวดที่เวทีกลางสวนน้ำสวนสยาม ซึ่งในปีนั้นได้เกิดฝนตกอย่างหนัก ทำให้การประกวดต้องหยุดชะงักเป็นช่วงๆ เป็นอุปสรรคต่อการประกวด หลังจากนั้น ตั้งแต่ พ.ศ. 2529 เป็นต้นมา การประกวดจึงได้จัดในอาคาร ซึ่งจากการเว้นว่างการประกวดไปนานหลายปี ทำให้ช่วงสองปีแรกไม่ได้รับความสนใจจากผู้คนเท่าใดนัก ทั้งผู้สมัครที่มีจำนวนน้อยและหาผู้สนับสนุนการประกวดยาก หลังจากนั้นผู้คนเริ่มรู้จัก "นางสาวไทย" กันมากขึ้น จึงมีผู้สนใจสมัครเข้าประกวด และภาคเอกชนเข้ามาเป็นผู้สนับสนุนต่างๆกันมาก นางงามคนที่ 36 ได้เข้าประกวดเป็นครั้งสุดท้ายในปี 1999 สุรางค์ เปรมปรีดิ์ ดูแลการผลิตรายการของช่อง7 ได้รับผิดชอบการประกวดสิ้นสุดการประกวดนางงามช่อง7สี ปี พ.ศ. 2542
พ.ศ. 2543-2559
เนื่องจากเกิดปัญหาเรื่องสิทธิประโยชน์ในชื่อ "นางสาวไทย" ซึ่งเจ้าของลิขสิทธิ์คือสมาคมนักเรียนเก่าวชิราวุธฯ กับเจ้าของสิทธิ์ในการจัดการประกวดคัดเลือกตัวแทนสาวไทยไปประกวดนางงามจักรวาล คือ คุณสุรางค์ เปรมปรีดิ์ ผู้บริหารสถานีโทรทัศน์กองทัพบกช่อง 7 ในขณะนั้น ทั้งสองฝ่ายจึงได้แยกกันจัด โดยทางสมาคมนักเรียนเก่าวชิราวุธฯ ยังจัดการประกวดนางสาวไทยต่อไป แต่นางสาวไทยไม่ได้สิทธิ์ไปประกวดนางงามจักรวาล และสมาคมนักเรียนเก่าวชิราวุธฯ ได้ให้สถานีโทรทัศน์ไอทีวี เป็นผู้ดำเนินการจัดการประกวด ต่อมาก็ย้ายไปจัดร่วมกับบริษัท อสมท จำกัด (มหาชน) โดยสถานีโทรทัศน์โมเดิร์นไนน์ ตั้งแต่ปี พ.ศ. 2551 - 2558 มีการพัฒนารูปแบบการจัดประกวดให้เหมาะสมกับความเป็นกุลสตรี สภาพเศรษฐกิจ และสังคมปัจจุบันมากยิ่งขึ้น อาทิ การยกเลิกการใส่ชุดว่ายน้ำบนเวที เพื่อเป็นการรักษาภาพลักษณ์ของสตรีไทย, การใช้คอมพิวเตอร์เพื่อการประมวลผลคะแนน, การวัดระดับ IQ และ EQ รวมทั้งการนำความสามารถพิเศษของผู้เข้าประกวด มาใช้ประกอบในการพิจารณาการตัดสิน เพื่อคัดเลือกผู้ที่มีความเหมาะสมที่สุดในทุกๆด้าน ไม่ใช่แต่เพียงความสวยอย่างเดียว นอกจากนี้ยังได้จัดให้มีการประกวดรอบคัดเลือกในภูมิภาคต่างๆ เพื่อเปิดโอกาส ให้ผู้หญิงไทยทั่วประเทศ ได้มีโอกาสเข้าร่วมการประกวดอย่างทั่วถึง ในยุคนี้ ผู้ที่ได้รับตำแหน่ง นางสาวไทยจะเป็นผู้ดำรงตำแหน่ง "ทูตวัฒนธรรมและการท่องเที่ยว" ทำหน้าที่เผยแพร่วัฒนธรรม ประเพณีของไทย ให้ชาวต่างชาติได้รู้จัก ซึ่งต้องเดินทางไป ยังสำนักงานของการท่องเที่ยวแห่งประเทศไทย ที่มีสำนักงานสาขาถึง 17 แห่งทั่วโลก รวมถึงการทำกิจกรรมต่างๆ ของการท่องเที่ยวแห่งประเทศไทยตามจังหวัดต่างๆ ภายในประเทศตลอดทั้งปี จุดมุ่งหมายของการประกวดในยุคนี้ ตรงกับแนวคิดของคำว่า "นางสาวไทย" ที่คนไทยเข้าใจความหมาย จึงได้รับการสนับสนุนจากองค์กรและส่วนราชการต่าง ๆ มากมาย อาทิ สภาสตรีแห่งชาติในพระบรมราชินูปถัมภ์ การท่องเที่ยวแห่งประเทศไทย รวมทั้งจังหวัดต่างๆ ทั่วประเทศ และในปี พ.ศ. 2559 สถานีโทรทัศน์สีกองทัพบกช่อง 7 ดำเนินการถ่ายทอดการประกวด เนื่องจากหมดสัญญากับบริษัท อสมท จำกัด (มหาชน) โดยสถานีโทรทัศน์โมเดิร์นไนน์
พ.ศ. 2562-2564
บริษัท ทีดับเบิลยู เพเจ้นส์ จำกัด โดย ธนวัฒน์ วันสม และณัฐกาญจน์ เสนเนียม ได้รับลิขสิทธิ์การจัดประกวดนางสาวไทยจากสมาคมนักเรียนเก่าวชิราวุธวิทยาลัย ในพระบรมราชูปถัมภ์ อย่างเป็นทางการเป็นระยะเวลา 5 ปีต่อเนื่อง โดยถ่ายทอดทางช่อง 9 เอ็มคอต เอชดี และปีนี้ผู้ที่ได้รับตำแหน่งนางสาวไทยจะได้เป็นตัวแทนประเทศไทยในการประกวดนางงามนานาชาติ ในภายหลังได้มีเปลี่ยนมือผู้จัดการประกวดเป็น วันรัก ณ นคร เป็นผู้อำนวยการกองประกวดในปี 2562
พ.ศ. 2565-ปัจจุบัน
ต่อมาในปี พ.ศ. 2564 บริษัท ทีพีเอ็น โกลบอล จำกัด ได้รับลิขสิทธิ์จากสมาคมนักเรียนเก่าวชิราวุธวิทยาลัย ในพระบรมราชูปถัมภ์ ในการจัดการประกวดนางสาวไทยตั้งแต่ครั้งที่ 53 ประจำปี พ.ศ. 2565
รายนามนางสาวไทยและรองนางสาวไทย
นับจนถึงปี พ.ศ. 2562 มีการจัดประกวดนางสาวไทยมาแล้ว 51 ครั้ง โดยมีผู้ได้รับตำแหน่งนางสาวสยาม 5 คน, รองนางสาวสยาม 4 คน, นางสาวไทย 46 คน และรองนางสาวไทย 147 คน ทั้งนี้ มีนางสาวไทยสองคนที่เคยรับตำแหน่งนางงามจักรวาล ได้แก่อาภัสรา หงสกุล และภรณ์ทิพย์ นาคหิรัญกนก มีนางสาวไทยหนึ่งคนเคยรับตำแหน่งรองนางงามจักรวาล คือ จีรนันทน์ เศวตนันทน์ และมีนางสาวไทยหนึ่งคนเคยรับตำแหน่งนางงามนานาชาติ คือ สิรีธร ลีห์อร่ามวัฒน์ รายนามนางสาวไทยและรองนางสาวไทย ตั้งแต่ พ.ศ. 2477 จนถึงปัจจุบัน (ชื่อในสูจิบัตรการประกวด)
จาง เหมี่ยน
จางเหมี่ยน (Sharla Cheung : Sharla Cheung Man) อดีตนักแสดงหญิงชาวฮ่องกง ซึ่งเธอมีผลงานแสดงคู่กับโจว ซิงฉือ มากที่สุด จนได้ฉายาว่า เป็น "นางเอกคู่บุญของ โจว ซิงฉือ" และเรียกขานเธอว่า ฉีม่ง แทนชื่อจริง
เธอเกิดวันที่ 7 กุมภาพันธ์ ค.ศ. 1967 ที่เมืองเซี่ยงไฮ้ จีนแผ่นดินใหญ่ เธอไม่ได้มีความสามารถทางการแสดงอย่างโดดเด่นเป็นเอกลักษณ์เหมือนจาง ม่านอวี้ ไม่ได้มีพรสวรรค์ที่จะแสดงได้ทั้งบทชาย-หญิงเหมือนหลิน ชิงเสีย ไม่ได้เก่งรอบด้านเหมือนเหมย เยี่ยนฟาง อีกทั้งไม่ได้มีไหวพริบในการแสดงเท่าหวัง จู่เสียน แต่เธอยังคงมีชื่อเสียงและอยู่ในความทรงจำของแฟนหนังฮ่องกงตลอดมา จากการที่เธอแสดงประกบกับนักแสดงชายชั้นนำมากมาย อย่างเช่น หลิว เต๋อหัว, โจว เหวินฟะ , หลี่ เหลียนเจี๋ย และมากที่สุด คือ โจว ซิงฉือ
ก้าวแรกของการเข้าวงการ
จาง หมิ่น หรือ จาง เหมี่ยน ดาราสาวฮ่องกงที่ชาวไทยเรียกขาน พื้นเพเดิมมาจากเมืองเซี่ยงไฮ้ เริ่มเข้าวงการเมื่อปี 1987 (พ.ศ. 2530) จากการเป็นนักแสดงฝึกหัดค่ายสถานีโทรทัศน์เอทีวี(ATV)ของฮ่องกง และเธอได้เข้าประกวดมิสเอเชียจนไปเข้าตาผู้กำกับใหญ่นักปั้นดาราคนดังหวังจิง จากนั้นเซ็นสัญญาเข้าสังกัดบริษัทผลิตภาพยนตร์หย่งเซิ่ง(Win's Entertainment) รับบทนางเอกภาพยนตร์เรื่องแรก คือเรื่อง Magic Crystal ,1987 หรือชื่อไทย 3 ซ...ซ่าส์ ซิ่งส์ ซิงศ์ ประกบหลิว เต๋อหัว อู๋ ม่งต๊ะ และดาราเด็ก เสี่ยว ปินปิน ภาพยนตร์เรื่องนี้ประสบความสำเร็จพอสมควร แต่ที่ทำให้เธอก้าวขึ้นมาเป็นนางเอกแถวหน้าของวงการภาพยนตร์อย่างแท้จริง คือการร่วมงานกับซูเปอร์สตาร์ระดับตำนานแห่งเกาะฮ่องกง โจว เหวินฟะ ในภาพยนตร์แนวหักเหลี่ยมเฉือนคม นักพนันอันเป็นตำนานอย่าง God of Gamblers ,1989 หรือชื่อไทย คนตัดคน โดยเธอรับบทคนรักของโครเซียนเกาจิ้ง(โจว เหวินฟะ) นอกจากนั้นในปีเดียวกัน เธอยังได้แสดงละครค่ายโทรทัศน์เอทีวี(ATV) คู่กับ เจิ้ง เส้าชิว ในผลงานเรื่อง Storm in Shanghai อีกด้วย
ผลงานในช่วงทศวรรษที่ 90
จางหมิ่น มักได้บทนำในหนังแอ็กชั่นหรือหนังกำลังภายใน อย่างเช่น ในเรื่อง Swordsman 1 ,1990 หรือชื่อไทย เดชคัมภีร์เทวดา ภาค 1 ที่มีแซมฮุย จาง เสวียโหย่ว และ เยี่ยถง ร่วมนำแสดง, Handsome Siblings ,1992 หรือชื่อไทย เซียวฮื่อยี้ กระบี่ไม่มีคำตอบ ที่แสดงกับหลิว เต๋อหัว , Kung Fu Cult Master ,1993 หรือชื่อไทย ดาบมังกรหยก ตอน ประมุขมรรคมาร แสดงคู่กับ เจ็ท ลี เป็นต้น
นอกจากนั้น เธอยังได้รับการจดจำเป็นพิเศษกับหนังแนว “นักพนัน” ทั้งในภาพยนตร์เรื่อง “คนตัดคน” และ “คนตัดเซียน” ที่เธอใช้ชื่อว่า “ฉีม่ง” ของตัวละครที่เธอแสดงเอาไว้ในเรื่อง คนตัดเซียน ยังคงตราตรึงอยู่ในใจของแฟนๆจนถึงปัจจุบัน นอกจากนี้ เธอยังเคยได้รับการเสนอชื่อเข้าชิงรางวัลนักแสดงนำหญิงยอดเยี่ยม เวทีHongkong Film Festival ครั้งที่ 11 ประจำปี 1991 จากภาพยนตร์เรื่อง Dances with Dragon ,1991 หรือชื่อไทย มังกรขันจอหว่อ ที่แสดงคู่กับพระเอกตลอดกาลหลิว เต๋อหัว อีกด้วย
ออกจากวงการ
หลังจากเสร็จภารกิจในงานแสดงภาพยนตร์เรื่อง Ten Brothers (10 คนมหัศจรรย์)เมื่อปี พ.ศ. 2538 จางหมิ่นประกาศถอนตัวออกจากวงการบันเทิง เนื่องจากปัญหารุมเร้าทั้งเรื่องงานและชีวิตส่วนตัว โดยว่ากันว่า ในช่วงนั้นหลังจากที่เธอเดินออกจากชายคาของอาณาจักรหย่งเซิ่ง ได้ร่วมลงทุนสร้างภาพยนตร์เรื่อง Dream Lover กับเพื่อนรักในวงการอย่าง เหลียง เจียฮุย และ อู๋ เชี่ยนเหลียน ทว่าหนังยังไม่ทันฉายกลับเกิดความขัดแย้งขึ้นในหมู่เพื่อน ทำให้เหลียง เจียฮุยถอนตัวกลางคัน ส่วนหนังก็ไม่ประสบความสำเร็จเท่าที่ควร จาง หมิ่น สูญเงินไปกับการทำหนังครั้งนั้นร่วม 10 ล้านเหรียญฮ่องกง และค่อยมาถอนทุนคืนได้เล็กน้อยจาก Romantic Dream หนังเรื่องต่อมาที่เธอรั้งตำแหน่งโปรดิวเซอร์และแสดงนำเอง
กลับเข้าสู่วงการอีกครั้ง
เมื่อออกจากวงการ เธอหันไปทุ่มเทให้กับธุรกิจเสื้อผ้า ธุรกิจด้านความสวยความงาม และอสังหาริมทรัพย์อย่างเต็มที่ ทว่าโชคไม่เข้าข้าง ธุรกิจไม่ประสบความสำเร็จเท่าที่ควร บางสาขาขาดทุนจนต้องปิดกิจการ ปี พ.ศ. 2546 เธอหวนคืนวงการบันเทิงด้วยการเซ็นสัญญากับ จิ่วโจวย่าหัว บริษัทเอเยนซีดูแลศิลปินในจีนแผ่นดินใหญ่ รับแสดงละครชุด 2 ชิ้นและโฆษณาอีกจำนวนหนึ่ง ต่อมา ปี พ.ศ. 2549 จางหมิ่นกลับมาในฐานะผู้อำนวยการสร้างซีรีส์ทางโทรทัศน์เรื่อง BIG SHOT ของซีซีทีวีจีน มี ดาราดาวรุ่งฮ่องกง เซียะ ถิงฟง แสดงนำ อย่างไรก็ตาม หลังจากนั้นเป็นต้นมาข่าวคราวของเธอเงียบหายไปจากวงการบันเทิงอีกครั้ง จนกระทั่งล่าสุดเพิ่งจะมีภาพของเธอตีพิมพ์ในสื่อเล่มหนึ่ง ระบุว่าถ่ายที่กรุงปักกิ่ง โดยจางหมิ่น อดีตดาราสุดสวยในวัย 45 ปี ยังคงดูสวยสมวัย และแต่งตัวมีสไตล์เหมือนเดิม
ชีวิตส่วนตัว
ในด้านชีวิตส่วนตัว จางหมิ่น เป็นนักแสดงที่ไม่ขยันเป็นข่าว ข่าวลือที่ค่อนข้างโด่งดังของเธอ นอกจากปั๊ปปี้เลิฟกับ คิงออฟคอมาดี้ โจว ซิงฉือ ก็มีเพียงเรื่องราวความรักของเธอ กับ เซี่ยง หัวเซิ่ง นักธุรกิจมาเฟียเจ้าของธุรกิจภาพยนตร์แห่งอาณาจักรหย่งเซิ่ง ผู้สยายปีกปกคลุมวงการบันเทิงฮ่องกง ณ เวลานั้น ซึ่งสื่อจีนวิเคราะห์ว่าสาเหตุหนึ่งที่จางหมิ่นเป็นดาราที่ไม่ค่อยมีข่าวทางลบก็เพราะมีผู้ทรงอิทธิพลอย่างเซี่ยง หัวเซิ่ง หนุนหลังอยู่นั่นเอง อย่างไรก็ตาม แม้ว่าจะเป็นที่รู้กันในวงการ แต่ทั้งสองก็ไม่เคยออกมายืนยันข่าวลือดังกล่าว ยิ่งไปกว่านั้นฝ่ายชายยังมีภรรยาอยู่แล้ว และแม้ว่าภายหลังเขาจะหย่าขาดจากภรรยาแต่ก็ไม่ได้มาลงเอยกับนักแสดงสาวผู้นี้แต่อย่างใด ล่าสุดหลังการปรากฏตัวในวัย 45 ปีที่ยังสาวสะพรั่ง สื่อจีนรายงานว่า จาง หมิ่น วางแผนที่จะเข้าพิธีวิวาห์กับ หลิว หย่งฮุย ผู้จัดการดารา ที่คบหาเป็นแฟนกันมานานหลายปี ในปี 2556 นี้
คิสซิงยู
"คิสซิงยู" (Kissing You) เป็นซิงเกิลที่สามของเกิร์ลกรุปจากเกาหลีใต้ เกิลส์เจเนอเรชัน จากอัลบั้มเปิดตัว เกิลส์เจเนอเรชัน วางจำหน่ายในต้นปี ค.ศ. 2008 ซิงเกิลนี้สามารถขึ้นถึงอันดับหนึ่งทั้งในรายการ อินกิกาโย ทางช่องเอสบีเอส และ เอ็ม! เคาต์ดาวน์ ทางช่องเอ็มเน็ต เพลงนี้ยังเป็น "เพลงแห่งเดือน" ในเดือนกุมภาพันธ์ ค.ศ. 2008 ของรายการ มิวสิกแบงก์ ทางช่องเคบีเอส
มิวสิกวิดีโอ
มิวสิกวิดีโอเพลงได้ดงแฮจากวงซูเปอร์จูเนียร์มาร่วมแสดง วิดีโอดังกล่าวมีธีมเป็นลูกกวาด โดยสมาชิกทั้งหมดจะแต่งกายด้วยชุดสีขาวและเต้นรำในขณะที่ถืออมยิ้ม ซึ่งได้ปล่อยมิวสิกวิดีโอออกมาในวันที่ 14 มกราคม ค.ศ. 2008
รีมิกซ์ซิงเกิลฉบับแรก
ในเดือนมกราคม ค.ศ. 2008 ได้มีการประกาศให้บุคคลทั่วไปสามารถส่งเพลง "คิสซิงยู" ฉบับรีมิกซ์ของตนเอง ไปยังเว็บไซต์ โดยมีโอกาสที่จะเป็นเพลงที่จะปล่อยอย่างเป็นทางการ รีมิกซ์ที่ผ่านการรับเลือกทั้ง 4 เพลง ถูกปล่อยในเดือนมกราคม ปีเดียวกัน สำหรับรีมิกซ์ฉบับ The Skool Rock ซึ่งเป็นฉบับที่ได้รับรางวัลชนะเลิศ ถูกรวมอยู่ในอัลบั้มเปิดตัวของเกิลส์เจเนอเรชันในรุ่นจำหน่ายซ้ำ เบบีเบบี (2008)
PDA (แก้ความกำกวม)
PDA อาจหมายถึง
พ.ศ. 2059
พุทธศักราช 2059 ใกล้เคียงกับ
Goodbye Lullaby
Goodbye Lullaby เป็นสตูดิโออัลบั้มที่สี่กำลังจะมาถึงโดยแคนาดา แอวริล ลาวีน วางขายเมื่อ 8 มีนาคม 2011 ผ่านทาง RCA Records
ช่องแคบมาเจลลัน
ช่องแคบมาเจลลัน (Strait of Magellan, Magellanic Strait; Estrecho de Magallanes) เป็นทางเดินเรือที่ตั้งอยู่ระหว่างตอนใต้ของแผ่นดินใหญ่ทวีปอเมริกาใต้กับกลุ่มเกาะติเอร์ราเดลฟูเอโก ตั้งชื่อตามชื่อของเฟอร์ดินานด์ มาเจลลัน นักเดินเรือชาวโปรตุเกส ช่องแคบนี้เป็นทางเชื่อมสำคัญระหว่างมหาสมุทรแปซิฟิกกับมหาสมุทรแอตแลนติก มีความยาวประมาณ 570 กิโลเมตร ส่วนที่แคบที่สุดอยู่บริเวณเกาะการ์โลสที่ 3 ทางด้านตะวันตกของช่องแคบ ซึ่งกว้างเพียง 2 กิโลเมตร
เนื่องจากมาเจลลันเดินเรือมาถึงที่นี่ในวันที่ 1 พฤศจิกายน ซึ่งตรงกับวันสมโภชนักบุญทั้งหลายพอดี ในตอนแรกเขาจึงตั้งชื่อว่า "ช่องแคบแห่งเหล่านักบุญ" (Strait of All Saints) แต่ต่อมาพระมหากษัตริย์แห่งสเปนที่มาเจลลันถวายงานทรงเปลี่ยนชื่อมาเป็น "ช่องแคบมาเจลลัน" เพื่อเป็นเกียรติแก่เขา ปัจจุบันตลอดช่องแคบมาเจลลันถือเป็นน่านน้ำของชิลี แต่ปากทางด้านแอตแลนติกบางจุดเป็นอาณาเขตของอาร์เจนตินา อย่างไรก็ตาม เรือชาติต่าง ๆ ยังสามารถเดินทางผ่านช่องแคบนี้ได้อย่างเสรี
ก่อนที่จะมีการเปิดใช้คลองปานามาซึ่งสร้างเสร็จในปี ค.ศ. 1914 ช่องแคบนี้เป็นเส้นทางข้ามมหาสมุทรที่สำคัญและปลอดภัยสำหรับเรือกลจักรไอน้ำ แต่ถ้าเป็นเรือใบ เช่น เรือแบบคลิปเปอร์ จะนิยมใช้ช่องแคบเดรกซึ่งอยู่ใต้ลงไปอีก เพราะมีเนื้อที่ให้กลับลำเรือได้กว้างกว่า แต่ก็ต้องเสี่ยงกับสภาพอากาศที่ปั่นป่วนและคาดคะเนได้ยาก
พ.ศ. 2060
พุทธศักราช 2060 ใกล้เคียงกับ
Psammotropha
Psammotropha เป็นสกุลของพืชดอกที่อยู่ในวงศ์ Molluginaceae.
อาร์เคดไฟร์
อาร์เคดไฟร์ (Arcade Fire) เป็นวงดนตรีอินดี้ร็อก มาจากเมืองเล็ก ๆ นอกเมืองมอนทรีออล ประเทศแคนาดา มีสมาชิกทั้งหมด 6 คน ก่อตั้งโดย พี่น้อง Win กับ William Butler และ ภรรยาของ Win คือ Regine Charssagne รวมถึงสมาชิกปัจจุบันอีกคือ Richard Reed Parry, Tim Kingsbury และ Jeremy Gara รวมตัวกันเมื่อปี 2003 มีอัลบั้มชุดแรกชื่อ Funeral ซึ่งได้แรงบันดาลใจในการแต่งเพลงจากงานศพและดนตรีในโบสถ์ และมีอัลบั้มชุดที่ 2 คือ Neon Bible
Psammotropha
ถิ่นกำเนิดคือแทนซาเนียถึงแอฟริกาตอนใต้
อาร์เคดไฟร์
ดนตรีของพวกเขามีทั้งเครื่องเป่า เครื่องสาย ไซเคเดลิกร็อกและแจ๊สผสมผสานกัน เสียงร้องที่ทุกข์ระทม เนื้อหาที่โอดครวญถึงชีวิตที่อยู่กับความเงียบเหงาเดียวดายในเมืองเล็ก ๆ สมาชิกวงนี้แทบทั้งหมดสามารถเล่นเครื่องดนตรีได้หลายชิ้น จึงไม่เจาะจงว่าใครเล่นอะไรเป็นพิเศษ นอกจากเครื่องดนตรีพื้นฐานอย่าง กีต้าร์, เบส, กลอง แล้ว ยังมีเครื่องดนตรีอื่น ๆ อีกมากมายหลากหลาย ไม่ว่าจะเป็น เปียโน, ไวโอลิน , เชลโล , ดับเบิ้ลเบส , คีย์บอร์ด, เฟรนช์ฮอร์น, หีบเพลงชัก, พิณ ฯลฯ มาเป็นส่วนช่วยเสริม โดยในอัลบั้ม Neon Bible ยังได้เพิ่ม Pipe Organ (ที่ใช้กันในโบสถ์คริสต์) , เฮิร์ดดี้-เกอร์ดี้, การร้องประสานเสียง และวงออร์เคสตร้าของฮังการี เข้าไปอีกด้วย
Psammotropha
สปีชีส์ในสกุล ได้แก่:
โฟร์ฮอตเวฟ
"โฟร์ฮอตเวฟ" เป็นซิงเกิลที่ 32 ของคุมิ โคดะ  เป็นควอดรุพเพิล เอ ไซด์ซิงเกิล  วางจำหน่ายเมื่อวันที่ 26 กรกฎาคม  พ.ศ. 2549  เป็นซิงเกิลที่ออกวางจำหน่ายพร้อมกับอัลบั้มภาพ "MOROC" ที่ถ่ายทำกันในประเทศโมร็อกโก  ซึ่งมิวสิกวีดีโอทั้งหมดก็ถ่ายที่ประเทศโมร็อกโกด้วย  เปิดตัวสัปดาห์แรกในอันดับที่ 2 ของชาร์ตออริกอน ด้วยยอดขาย 207,484 แผ่น ซึ่งเป็นตัวซิงเกิลที่มียอดขายเปิดตัวมากที่สุดของนักร้องหญิงในประเทศญี่ปุ่นของปี พ.ศ. 2549 โดยมียอดขายรวมประมาณ 4 แสนชุด  และเป็นซิงเกิลที่มียอดขายมากที่สุดของคุมิ โคดะ มิวสิกวิดีโอในซิงเกิล"โฟร์ฮอตเวฟ" เป็นเรื่องราวต่อเนื่องกันทั้งหมด โดยเริ่มจากเพลง JUICY, With your smile, I'll be there และ 人魚姫
สาวหิมะ
สาวหิมะ หรือ ยูกิอนนะ ตามความเชื่อของชาวญี่ปุ่น  เป็นชื่อที่ใช้เรียกภูตหิมะที่มีรูปร่างเป็นสตรีที่งดงาม ว่ากันว่าเป็นจิตวิญญาณแห่งฤดูหนาว ซึ่งยูกิอนนะนี้ จะมีลักษณะเป็นผู้หญิงสาวสวย สวมชุดกิโมโนสีขาวสะอาด นางจะปรากฏตัวบนภูเขาหิมะในวันที่มีพายุหิมะ และหลอกล่อให้ผู้ชายที่หลงใหลในความงามของนางไปสู่ความตาย เรื่องเล่าของสาวหิมะมีหลากหลายอยู่ว่า บางครั้งเล่ากันว่าในวันที่หิมะตกหนัก นักเดินทางที่โชคไม่ดี จะได้พบกับสาวหิมะท่ามกลางพายุหิมะที่อันตราย เธอจะสวมกิโมโนสีขาว และค่อนข้างตัวสูง บ้างก็เล่าว่าเธอสวมกิโมโนสีแดง แล้วรอยเท้าที่เธอเดิน เต็มไปด้วยคราบเลือด บางครั้งเชื่อว่าสาวหิมะเป็นวิญญาณของหญิงที่ตั้งครรภ์ ที่ตายเพราะพายุหิมะ และเมื่อใครเดินผ่านมาตามทางแล้วพบเห็นเธอเข้า เธอจะยิ้มแล้วยอมให้คนนั้นอุ้มลูก เหยื่อจะไม่สามารถปล่อยลูกของเธอได้เมื่ออุ้มแล้ว และลูกของเธอจะหนักขึ้นและเย็นจนแข็ง ทำให้เหยื่อขยับไปไหนไม่ได้ และจะจมหิมะตาย
หลังจากนั้น 1 ปีให้หลัง เขาได้พบกับผู้หญิงคนหนึ่งที่ค่อนข้างสูง หน้าตาซีดเผือด แต่เป็นผู้หญิงที่หน้าตาดี เขาตัดสินใจแต่งงานและอยู่กินกับเธอ ถึงแม้ว่าเธอจะมีลูกกับเขาถึง 10 คน แต่ความงามของเธอไม่เปลี่ยนแปลงไปเลยซักนิดเดียว วันหนึ่งสามีก็เกิดหลุดปาก เล่าเรื่องสาวหิมะออกมาให้เธอฟัง เมื่อเธอได้ยิน เธอก็คืนร่างกลับเป็นสาวหิมะตนเดิม ตนเดียวกับที่สามีเคยเจอ ด้วยความเป็นมนุษย์ ฝ่ายสามีเกิดหวาดกลัวภรรยา แต่เพราะว่าเธอเห็นแก่ลูกๆ จึงไว้ชีวิตสามีแล้วหายตัวไป หลังจากนั้นก็ไม่มีใครได้พบกับสาวหิมะนางนั้นอีกเลย
ส่วนใหญ่แล้ว เรื่องเล่าของ ยุกิอนนะ จะปรากฏในทางตอนเหนือของเกาะญี่ปุ่นเสียเป็นส่วนมาก ไม่ว่าจะเป็นทางแถบฮกไกโดหรือทางแถบจังหวัดอิวาเตะ เนื่องจากทางตอนเหนือของญี่ปุ่นจะมีอากาศหนาวเย็น และมีหิมะปกคลุมอยู่เกือบตลอดทั้งปี จึงมีเรื่องเล่าขานของยูกิอนนะ มากกว่าท้องที่อื่นๆ และนอกจากนี้เกมออนไลน์ชื่อดังอย่างเทลส์รันเนอร์ยังใช้เรื่องของสาวหิมะมาทำเป็นการแข่งขันโดยใช้ชื่อเจ้าหญิงหิมะ
ธนาภรณ์ จิตต์จำรึก
ธนาภรณ์ จิตต์จารึก (นามสกุลเดิม รัตนเสน) หรือชื่อเล่น ลูกศร เกิดเมื่อวันที่ 30 สิงหาคม พ.ศ. 2511 เป็นนักแสดง นักร้องชาวไทย อดีตนักบัลเล่ต์    มีผลงานแสดงละครที่โด่งดังหลายเรื่องอย่างเช่น ปัญญาชนก้นครัว ตะวันชิงพลบ เคหาสน์สีแดง สีวิกา บัวแล้งน้ำ เกมเกียรติยศ เป็นต้น และยังมีผลงานเพลงกับอัลบั้มชุด ลูกศรลมกรด กับเพลงดัง "ระเบิดทิ้ง" "ล้นมาจากตา" และ "ฝากไว้ที่เธอ"   ด้านการศึกษา จบการศึกษาจากคณะครุศาสตร์ จุฬาลงกรณ์มหาวิทยาลัย และปริญญาโทสาขาการจัดการที่มหาวิทยาลัยบอสตัน ประเทศสหรัฐอเมริกา
ประวัติ
ลูกศรเข้าสู่วงการตั้งแต่อายุ 16 ปี โดยเป็นแดนเซอร์ให้กับรายการเพลง เธอเริ่มเล่นละครตั้งแต่เรียนอยู่ระดับชั้นมัธยมปลาย  โดยเล่นละครทางช่อง 7 สีเรื่องแรกกับค่ายกันตนา แสดงเป็นนางเอก คู่กับอภิชาติ หาลำเจียก แต่ไม่ได้ออกอากาศ จากนั้นย้ายมาร่วมงานกับค่ายดาราวิดีโอ  โดยแสดงเป็นตัวรองในละครเรื่อง อีสา ร่วมกับอภิรดี ภวภูตานนท์ ซึ่งจากละครเรื่องนี้ทำให้ได้รับรางวัลโทรทัศน์ทองคำ ครั้งที่ 3 ประจำปี พ.ศ. 2531 ในสาขาดาราสนับสนุนดีเด่นหญิง
ปัจจุบัน ลูกศรได้กลับมาแสดงละครโทรทัศน์อีกครั้ง โดยแสดงละครเรื่อง "ด้วยแรงอธิษฐาน" ของค่ายกันตนา และช่อง 7 สี
บาทเทิลทซ์
บาทเทิลทซ์ (Bad Tölz) เป็นเมืองชนบทในรัฐบาวาเรีย ประเทศเยอรมนี ตั้งอยู่ทางใต้ของนครมิวนิกไปราว 50 กิโลเมตร ตัวเมืองตั้งอยู่บนชายฝั่งตะวันออกของแม่น้ำอีซาร์ ปัจจุบันเมืองนี้ขึ้นชื่อเรื่องสปาน้ำแร่
เมืองแห่งนี้ปรากฎชื่อครั้งแรกในเอกสารคริสต์ศตวรรษที่ 12 และต่อมาในปีค.ศ. 1331 ก็ได้รับสถานะเป็นเมืองค้าโดยจักรพรรดิลูทวิชที่ 4 ถือเป็นเมืองชุมทางสำหรับใช้ขนส่งไม้ซุงและเกลือในพื้นที่ลุ่มแม่น้ำอีซาร์ ในปีค.ศ. 1453 เกิดเพลิงไม้ครั้งใหญ่ขึ้นซึ่งได้ทำลายตลาด, โบสถ์ และปราสาท ดยุกอัลเบร็คที่ 3 จึงทำการบูรณะเมืองครั้งใหญ่โดยใช้หินแทนไม้
คริส ยูแบงก์
คริส ยูแบงก์ นักมวยสากลชาวอังกฤษ เกิดเมื่อ 8 สิงหาคม พ.ศ. 2509 ที่ลอนดอน ประเทศอังกฤษ สถิติการชก 52 ครั้ง ชนะ 45 (น็อค 23) เสมอ 2 แพ้ 5
ประวัติ
เริ่มชกมวยสากลอาชีพเมื่อ พ.ศ. 2528 โดยเริ่มจากชกในรุ่นจูเนียร์มิดเดิลเวทก่อนจะเลื่อนไปชกในรุ่นมิดเดิลเวทและขึ้นชิงแชมป์โลกรุ่นมิดเดิลเวท WBO ชนะน็อค ไนเจลล์ เบนน์ ยก 9 ยูแบงก์ป้องกันตำแหน่งได้ 3 ครั้ง แล้วจึงเลื่อนขึ้นมาชิงแชมป์โลกรุ่นซูเปอร์มิดเดิลเวท WBO ชนะน็อค ไมเคิล วัตสัน ยก 12 และผลจากการกครั้งนี้ทำให้วัตสันกลายเป็นเจ้าชายนิทราไป
ยูแบงก์ขึ้นชกป้องกันแชมป์ได้ถึง 14 ครั้ง ก่อนจะเสียแชมป์ให้สตีฟ คอลลินส์ โดยเป็นฝ่ายแพ้คะแนนไป ยูแบงก์กลับมาชิงแชมป์รุ่นเดิมอีก 2 ครั้งแต่ไม่สำเร็จ แพ้คะแนน สตีฟ คอลลินส์ และ โจ คาลซากีไปตามลำดับ จากนั้น ยูแบงก์จึงขึ้นมาชกในรุ่นครุยเซอร์เวท และขึ้นชิงแชมป์โลกรุ่นครุยเซอร์เวท WBO เมื่อ 18 เมษายน พ.ศ. 2541 แพ้คะแนน คาร์ล ทอมป์สันไป ยูแบงก์ขอแก้มืออีกครั้งเมื่อ 18 กรกฎาคม พ.ศ. 2541 และคราวนี้ ปรากฏว่ายูแบงก์แพ้น็อคไปในยกที่ 9 และตัดสินใจประกาศแขวนนวมไป
เม็ดเลือดแดง
เม็ดเลือดแดง (red blood cell, Erythrocyte : มาจากภาษากรีก โดย erythros แปลว่า "สีแดง" แปลว่า "ส่วนเว้า" และ cyte แปลว่า "เซลล์") มีหน้าที่ในการส่งถ่ายออกซิเจนไปเลี้ยงเซลล์ต่าง ๆ ทั่วร่างกาย
เม็ดเลือดแดงมีขนาดประมาณ 6-8 ไมครอน  มีนิวเคลียสในช่วงที่สร้างขึ้นมาใหม่ๆ แต่เมื่อเซลล์โตเต็มที่ นิวเคลียสจะหายไป มีสีแดง เนื่องจากภายในมีสารฮีโมโกลบิน โดยในกระแสเลือดคนปกติจะพบเม็ดเลือดแดงที่เจริญเติบโตเต็มที่ (Mature red cell) มีเพียงไม่เกิน 2% ที่สามารถพบเม็ดเลือดแดงตัวอ่อน (Reticulocyte) ได้
เม็ดเลือดแดงของสัตว์มีกระดูกสันหลัง
เม็ดเลือดแดงประกอบด้วยฮีโมโกลบินซึ่งเป็น complex molecule ที่มี heme เป็นส่วนประกอบให้อะตอมของธาตุเหล็กจับกับออกซิเจนเพื่อส่งไปทั่วร่างกาย โดยออกซิเจนสามารถแพร่ผ่านเยื่อหุ้มเซลล์ของเม็ดเลือดแดงได้อย่างอิสระ นอกจากนี้แล้ว ฮีโมโกลบิน ยังจับกับของเสียที่เป็นคาร์บอนมอนออกไซด์บางส่วนกลับมาจากเนื้อเยื่อได้อีกด้วย (ในมนุษย์พบว่าออกซิเจนน้อยกว่า 2% และคาร์บอนไดออกไซด์เกือบทั้งหมด อยู่ในพลาสมา) สารที่ใกล้เคียงกันอย่าง myoglobin ทำหน้าที่เป็นที่เก็บออกซิเจนในเซลล์กล้ามเนื้อ
สีแดงของเลือดมาจากเม็ดเลือดแดง และสีแดงของเม็ดเลือดแดงมาจากหมู่ heme ของ ฮีโมโกลบิน โดยที่พลาสมาเปล่าๆ นั้นมีสีน้ำตาลอ่อน อย่างไรก็ดี สีของเม็ดเลือดแดงอาจเปลี่ยนแปลงได้ขึ้นอยู่กับสถานะของ ฮีโมโกลบิน คือ เมื่อจับกับออกซิเจนจะได้ oxyhemoglobin ซึ่งมีสีแดง และเมื่อไม่จับกับออกซิเจนจะได้ deoxyhemoglobin ซึ่งมีสีคล้ำ ซึ่งเมื่อมองผ่านเส้นเลือดจะเห็นมีสีเขียวหรือน้ำเงิน เครื่องมือที่เรียกว่า pulse oxymetry ใช้ข้อมูลนี้ในการวัดปริมาณความเข้มข้นของออกซิเจนในหลอดเลือดแดงจากการเปลี่ยนแปลงของสี ซึ่งมีข้อดีคือสามารถวัดปริมาณความเข้มข้นของออกซิเจนในหลอดเลือดแดงได้โดยไม่ต้องทำการเจาะเส้นเลือด